वैक्यूम सक्शन डिवाइस का प्रयोग कितना सुरक्षित, एक्सपर्ट से जानें आपके लिए क्या है सही
इरेक्टाइल डिसफंक्शन होने पर क्या करें? क्या ऐसे में मेडिकेशन की जरूरत होती है? कुछ एक्सपर्ट वैक्यूम सक्शन डिवाइस इस्तेमाल करने की सलाह भी देते हैं। इरेक्शन न होने पर आपके लिए क्या है सही, इसके बारे में बता रहे हैं सेक्सोलॉजिस्ट डॉ. राजन भोसले।
संबंध बनाते समय इरेक्शन न होना, ये कई पुरुषों की समस्या है। इरेक्शन न होने से कपल अंतरंग पलों का आनंद नहीं उठा पाते। इसके चलते कई पुरुषों का कॉन्फिडेंस कम हो जाता है और कपल के रिश्तों में भी दूरियां आ सकती हैं। इरेक्टाइल डिसफंक्शन होने पर क्या करें? क्या ऐसे में मेडिकेशन की जरूरत होती है? कुछ एक्सपर्ट वैक्यूम सक्शन डिवाइस इस्तेमाल करने की सलाह भी देते हैं। इरेक्शन न होने पर आपके लिए क्या है सही, इसके बारे में बता रहे हैं सेक्सोलॉजिस्ट डॉ. राजन भोसले।
मेरे पति को संबंध बनाते समय इरेक्शन नहीं होता। इरेक्टाइल डिसफंक्शन (ED) के लिए उन्हें कुछ एक्सपर्ट्स ने वैक्यूम सक्शन डिवाइस (VSD) प्रयोग करने की सलाह दी है। मेरे पति ये डिवाइस इस्तेमाल करना चाहते हैं। मैं जानना चाहती हूं कि वैक्यूम सक्शन डिवाइस कैसे काम करता है। क्या ये वाकई असरदार है? इसे इस्तेमाल करने से क्या साइड इफेक्ट्स भी हो सकते हैं? 
आपके पति की तरह इरेक्टाइल डिसफंक्शन कई पुरुषों की समस्या है। कई बार ये साइकोलॉजिकल भी होता है और काउंसलिंग से आसानी से ठीक हो जाता है। आपके पति के लिए क्या सही है, ये तो उनसे मिलने पर हो पता चल सकता है। मेरी सलाह यह है कि वैक्यूम सक्शन डिवाइस इस्तेमाल करने से पहले एक्सपर्ट से मिल लें।
वैक्यूम सक्शन डिवाइस (VSD) को 'पेनाइल पंप' भी कहा जाता है। यह उन पुरुषों की मदद करने के लिए डिजाइन किया गया है जिन्हें इरेक्शन नहीं होता या पहले के मुकाबले कम होता है। ऐसी स्थिति में वैक्यूम सक्शन डिवाइस का उपयोग करके पुरुषों के लिए संबंध बनाना आसान हो जाता है।
वैक्यूम सक्शन डिवाइस का उपयोग सही तरीके से न करने से संबंध बनाते समय दोनों पार्टनर का मूड खराब हो सकता है। इसके अलावा लिंग की त्वचा का नुकसान हो सकता है और यहां तक ​​कि गैंग्रीन भी हो सकता है।
यदि आपके पति को इरेक्शन होने में कठिनाई हो रही है, तो मेरा सुझाव है कि आप एक योग्य सेक्सोलॉजिस्ट से परामर्श लें, जो अन्य बातों के अलावा, लिंग के ब्लड सर्कुलेशन का आकलन कर सकता है। इरेक्टाइल डिसफंक्शन की समस्या के लिए वैक्यूम सक्शन डिवाइस सिर्फ एक अस्थायी समाधान है। ज्यादातर मामलों में इरेक्टाइल डिसफंक्शन का इलाज जरूरी है। कई बार काउंसलिंग से भी समस्या ठीक हो जाती है। इरेक्टाइल डिसफंक्शन के स्थायी समाधान के लिए आपके पति को किसी सेक्सोलॉजिस्ट से संपर्क करना चाहिए।
डॉ. राजन भोसले, एमडी 
प्रोफेसर एंड एचओडी, सेक्सुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें